钦定古今图书集成/方舆汇编/边裔典/第058卷 > 三国
## 钦定古今图书集成/方舆汇编/边裔典/第058卷 > 三国

天竺国，三国时属于大月氏。

按《魏志注·西戎传》云云。又按注临儿国《浮屠经》云：
其国王生浮屠，浮屠，太子也，父曰屑头邪，母云莫邪。
浮屠身服色黄，发青如青丝，乳青，毛竛赤如铜。始莫
邪梦白象而孕，及生，从母左胁出，生而有结，堕地能
行七步。此国在天竺城中，天竺又有神人名沙律，昔
汉哀帝元寿元年，博士弟子景卢受大月氏王使伊
存口受《浮屠经》，曰：“复立”者，其人也。浮屠所载，临蒲塞桑门伯闻疏问、白疏间，比丘晨门，皆弟子号也。浮屠
所载，与中国《老子经》相出入，盖以为老子西出关，过
西域之天竺教胡，浮屠属弟子别号合有二十九，不
能详载，故略之如此。